நான் 1964 இல் போட்டிப் பரீட்சை மூலம் தெரிவு செய்யப்பட்டு மாணவ ஆசிரியராக நியமனம் பெற்றேன். அப்பொழுது மாதாந்தம் நூறு ரூபாய் சம்பளம்தான் கிடைத்தது. சம்பளத்திற்காகவன்று, ஆசிரிய சேவையில் ஈடுபட வேண்டும் என்ற மன விருப்பமே என்னை இத்துறையில் ஈடுபடச் செய்தது. ஊரிலே நியமனம் பெற்றிருந்த நான், போட்டிப் பரீட்சைக்கு தோற்றியதில் அட்டாளச்சேனை ஆசிரியர் கலாசாலைக்கு ஆசிரியர் பயிற்சிக்காக தெரிவு செய்யப்பட்டேன். பயிற்சியின் பின் திருகோணமலை, கிண்ணியா, குருநாகல், மக்கொன பிரதேசங்களில் தமிழ் சிங்கள மொழி மூலப் பாடசாலைகளில் கற்பிக்கும் வாய்ப்புக் கிடைத்தது.